CELEX: 31991R1477
Language: el
Date: 1991-05-31 00:00:00
Title: Κανονισμός (ΕΟΚ) αριθ. 1477/91 της Επιτροπής της 31ης Μαΐου 1991 για καθορισμό της συμπληρωματικής εισφοράς συνυπευθυνότητας στον τομέα των σιτηρών για την περίοδο 1991/92

Avis juridique important

|

31991R1477

Κανονισμός (ΕΟΚ) αριθ. 1477/91 της Επιτροπής της 31ης Μαΐου 1991 για καθορισμό της συμπληρωματικής εισφοράς συνυπευθυνότητας στον τομέα των σιτηρών για την περίοδο 1991/92  

Επίσημη Εφημερίδα αριθ. L 138 της 01/06/1991 σ. 0079 - 0079

ΚΑΝΟΝΙΣΜΟΣ (ΕΟΚ) αριθ. 1477/91 ΤΗΣ ΕΠΙΤΡΟΠΗΣ  της 31ης Μαΐου 1991  για καθορισμό της συμπληρωματικής εισφοράς συνυπευθυνότητας στον τομέα των σιτηρών για την περίοδο 1991/92Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 4β παράγραφος 5,  Εκτιμώντας:  ότι, σύμφωνα με το άρθρο 4β παράγραφος 2 του κανονισμού (ΕΟΚ) αριθ. 2727/75, η συμπληρωματική εισφορά συνυπευθυνότητας καθορίζεται από την περίοδο 1990/91, με βάση κατ' αποκοπή ποσοστό 1,5 %, το οποίο ενδεχομένως προσαρμόζεται την επόμενη περίοδο για να  ληφθεί υπόψη το επίπεδο υπέρβασης της μέγιστης εγγυημένης ποσότητας κατά τη διάρκεια της προηγούμενης περιόδου- ότι η Επιτροπή διαπίστωσε ότι η συγκομιδή 1990 δεν υπερβαίνει τη μέγιστη εγγυημένη ποσότητα- ότι πρέπει συνεπώς να μην εισπραχθεί η  συμπληρωματική εισφορά συνυπευθυνότητας κατά τη διάρκεια της περιόδου 1991/92-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμπληρωματική εισφορά συνυπευθυνότητας που αναφέρεται στο άρθρο 4β του κανονισμού (ΕΟΚ) αριθ. 2727/75 δεν εφαρμόζεται για την περίοδο 1991/92.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαΐου 1991. Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 353 της 17. 12. 1990, σ. 23.